laion/Wikipedia-Exotic huggingface dataset:
עונת 1962/1963 בסרייה א'

עונת 1962/1963 בסרייה א' הייתה העונה ה-61 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-16 בספטמבר 1962 והסתיימו ב-26 במאי 1963. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. גנואה, נאפולי ומודנה היו הקבוצות שעלו מהליגה השנייה. אינטר זכתה באליפות בפעם השמינית בתולדות המועדון. בסיום העונה לליגת משנה ירדו נאפולי, ונציה ופלרמו. במקום הקבוצות שירדו לסרייה א' העפילו מסינה, בארי ולאציו. פדרו מנפנדיני, (ארגנטינה ארגנטינה) רומא והרלד נילסן (דנמרק דנמרק) בולוניה כבשו 19 שערים וזכו בתואר מלך השערים. מדיה וקבצים בנושא עונת 1962/1963 בסרייה א' בוויקישיתוף נתונים מאתר rsssf
פיליפ לודוויג, רוזן פפאלץ-נויבורג

פיליפ לודוויג, רוזן פפאלץ-נויבורג (גרמנית: Philip Ludwig. von Pfalz-Neuburg; ‏2 באוקטובר 1547 – 22 באוגוסט 1614), היה רוזן פפאלץ-נויבורג בין השנים 1569–1614. פיליפ לודוויג נולד ב-2 באוקטובר 1547 בצווייבריקן, לוולפגנג, רוזן פפאלץ-צווייבריקן ואנה מהסן, בתם של פיליפ הראשון, רוזן הסן וכריסטינה מסקסוניה. בשנת 1569 נהרג אביו וולפגנג, רוזן פפאלץ-צווייבריקן, במהלך מלחמות הדת בצרפת. לאחר מותו חילקו בניו את נחלותיו ביניהם: פיליפ לודוויג קיבל את פפאלץ-נויבורג, יוהאן קיבל את פפאלץ-צווייבריקן, אוטו היינריך קיבל את פפאלץ-זולצבאך, פרידריך קיבל את פפאלץ-צווייבריקן-ווהנשטראוס-פארקשטיין וקרל קיבל את פפאלץ-צווייבריקן-בירקנפלד. בין השנים 1577–1584 שימש פיליפ לודוויג כעוצר, עבור ארנסט פרידריך, מרקיז באדן-דורלאך ויקוב השלישי, מרקיז מבאדן-הכברג. בשנת 1604 מת אחיו אוטו היינריך, רוזן פפאלץ-זולצבאך ללא יורשים, ופיליפ לודוויג ירש את נחלותיו. בשנת 1609 מת יוהאן וילהלם, דוכס יוליך קלווה-ברג ללא יורשים, ובעקבות כך פרץ סכסוך בין פיליפ לודוויג ליוהאן זיגיסמונד, הנסיך הבוחר מברנדנבורג על ירושת נחלותיו. בשנת 1613 המיר בנו וולפגנג וילהלם את דתו לקתולית, מה שגרם לזעזוע גדול עבור פיליפ לודוויג, והוא אף רצה לנשלו מירושתו. בשנת 1614 נחתמה אמנת קסנטן, ולפיה בנו וולפגנג וילהלם קיבל את דוכסויות יוליך וברג, בעוד יריבו יוהאן זיגיסמונד, הנסיך הבוחר מברנדנבורג קיבל את דוכסות קלווה ואת רוזנויות מארק וראבנסברג. ב-22 באוגוסט 1614 מת פיליפ לודוויג, ובניו חילקו את נחלותיו: וולפגנג וילהלם קיבל את פפאלץ-נויבורג, אוגוסט קיבל את פפאלץ-זולצבאך, ואילו יוהאן וילהלם קיבל את פפאלץ-זולצבאך-הילפולשטיין. ב-27 בספטמבר 1574 התחתן פיליפ לודוויג עם אנה מקלווה, בתם של וילהלם, דוכס יוליך-קלווה-ברג ומריה מאוסטריה, דוכסית יוליך-קלווה-ברג, ממנה נולדו לו 8 ילדים: אנה מריה, רוזנת פפאלץ-נויבורג (1575–1643), התחתנה עם פרידריך וילהלם הראשון, דוכס סקסוניה-ויימאר דורותיאה סבינה, רוזנת פפאלץ-נויבורג (1576–1598) וולפגנג וילהלם, רוזן פפאלץ-נויבורג (1578–1653) אוטו היינריך, רוזן פפאלץ-נויבורג (1580–1581) אוגוסט, רוזן פפאלץ-זולצבאך (1582–1632) אמליה הדוויג, רוזנת פפאלץ-נויבורג (1584–1607) יוהאן וילהלם, רוזן פפאלץ-זולצבאך-הילפולשטיין (1587–1644) סופיה ברברה, רוזנת פפאלץ-נויבורג (1590–1591) מדיה וקבצים בנושא פיליפ לודוויג, רוזן פפאלץ-נויבורג בוויקישיתוף פיליפ לודוויג, רוזן פפאלץ-נויבורג (בגרמנית) פיליפ לודוויג, רוזן פפאלץ-נויבורג, באתר "Find a Grave" (באנגלית)
ARTnews

ARTnews הוא כתב עת אמריקאי לאמנות חזותית שמשרדיו נמצאים בעיר ניו יורק. הוא מכסה אמנות מכל התקופות, החל באמנות עתיקה וכלה באמנות מודרנית. ARTnews כולל חדשות אמנות, כתבות תחקיר, ביקורות תערוכות ודיוקנאות של אמנים ואספנים. אתר האינטרנט הרשמי של ARTnews ARTnews, ברשת החברתית פייסבוק ARTnews, ברשת החברתית אקס (טוויטר) ARTnews, ברשת החברתית אינסטגרם ARTnews, ברשת החברתית LinkedIn ARTnews, באתר פינטרסט ערך זה הוא קצרמר בנושא כתבי עת ובנושא ארצות הברית. אתם מוזמנים לתרום לוויקיפדיה ולהרחיב אותו.
אלוהי הדברים הקטנים (אלבום)

אלוהי הדברים הקטנים הוא אלבום האולפן השישי של הזמרת מירי מסיקה. האלבום יצא לאור ב-22 ביוני 2017, על ידי חברת התקליטים הליקון. האלבום הופק על ידי רוני בראון, ניר מימון ואיתי צוק. תשים תשים - הסינגל הראשון מהאלבום. יצא ב-12 בדצמבר 2016. השיר נכתב על ידי דודי בר דוד ומירי מסיקה והולחן על ידי בר דוד. הגיע למקום ה-2 במצעד השבועי של רשת ג'. אלוהי הדברים הקטנים - הסינגל השני מהאלבום. יצא ב-21 בפברואר 2017. נכתב והולחן על ידי מלכי בן ימין טפרברג. חייאתי - הסינגל השלישי מהאלבום. נכתב על ידי דודי בר דוד ומירי מסיקה והולחן על ידי בר דוד. יצא ב-5 ביוני 2017, כשבועיים לפני צאת האלבום. זהרה - הסינגל הרביעי מהאלבום. יצא עם קליפ ראשון מהאלבום, ב-20 באוגוסט 2017, בבימויו של אמנון רון. השיר מושר בערבית. לב מול לב - הסינגל החמישי והאחרון מהאלבום. יצא ב-21 בנובמבר 2017, נכתב על ידי נעם חורב והולחן על ידי סתיו שמש. חן פרורדין, ‏מירי מסיקה - חייאתי, באתר ‏מאקו‏, 4 ביוני 2017 ערן איצקוביץ', השונאים ישנאו: המיינסטרים של מירי מסיקה, באתר nrg‏, 28 ביוני 2017 רן בוקר, מירי מסיקה: "כשראיתי את כנס התמיכה בנתניהו הרגשתי עצב עמוק", באתר ynet, 20 באוגוסט 2017
אוסקר פון סידוב

אוסקר פרדריק פון סידוב (בשוודית: Oscar Fredrik von Sydow;‏ 12 ביולי 1873 – 19 באוגוסט 1936) היה פוליטיקאי שוודי שכיהן כראש ממשלת שוודיה מפברואר ועד אוקטובר 1921. אוסקר פון סידוב היה בנם של הנריק אוגוסט פון סידוב, שהיה מזכיר של שופט שלום ושל רעייתו, ארפרוסינה מריה מודין. הוא נולד בקאלמאר וגדל בנורלנד. ב-1890 הוא עבר את בחינות הכניסה לאוניברסיטה והחל את לימודי המשפטים באוניברסיטת אופסלה. ב-1894 הוא סיים תואר במנהל ציבורי. ב-1906 מונה פון סידוב לתפקיד תת-שר המדינה במשרד לעניינים אזרחיים וב-1911 הוא מונה לתפקיד מושל מחוז נורבוטן. בממשלותיהם של ילמאר המרשלד ושל קרל שוורס שכיהנו בין השנים 1914 – 1917 הוא שימש בתפקיד שר המינהל הציבורי ובמהלך תקופת כהונתו בתפקיד זה הוא הקים את ועדת האבטלה (arbetslöshetskommissionen). בין השנים 1917 – 1934 הוא כיהן בתפקיד מושל מחוז גטבורג-ובוהוס. בעקבות התפטרותו הפתאומית של ראש הממשלה ירד לואיס דה יר ב-1921, נתקל המלך גוסטב החמישי בקשיים למצוא מועמד שייקח על עצמו להרכיב ממשלה חדשה, שכן מועד הבחירות הלך והתקרב אז. לאחר שילמאר ברנטין דחה פעמיים את ההצעה לכהן כראש הממשלה, קיבל פון סידוב על עצמו את התפקיד. את הסכמתו התנה פון סידוב בכך שהוא לא יוביל ממשלה חסרת כוח ודרש שהמפלגה הסוציאל-דמוקרטית תיתן לו את תמיכתה בסוגיות כלכלה וביטחון חשובות. למורת הסכמות אלו, כל ההצעות שהונחו על ידי הממשלה על שולחן הפרלמנט, זכו להתנגדותה של האופוזיציה. הצעד האחרון של פון סידוב היה הגשת הצעת חוק לביטול עונש מוות בשוודיה. פון סידוב היה "מרשל הממלכה" (Riksmarskalken) משנת 1934 ועד למותו ב-1936. מדיה וקבצים בנושא אוסקר פון סידוב בוויקישיתוף von Sydow, Oscar i Vem är det 1933 (בשוודית) אוסקר פון סידוב, באתר "Find a Grave" (באנגלית)
דוד ליכטבלאו

דוד ארווין ליכטבלאו (ליכטבּלוֹי) (1910 - 21 בדצמבר 1978) היה אתלט פולני-ישראלי. התמחה בריצות ל-100 מטר ול-200 מטר. אלוף ארץ ישראל בריצת 100 מטר (1940). ליכטבלאו נולד בעיר קרולבסקה הוטה (חוז'וב) שבפולין. היה אחד האצנים היהודים הטובים בפולין, הגיע ארצה עם נבחרת פולין למכביה השנייה שנערכה בשנת 1935. עם תום המכביה החליט, כמו משתתפים רבים באותה המכביה, להישאר בארץ. בתחילה היה חבר במועדון הפועל תל אביב, אך אחר כך עבר להתחרות בשם מכבי תל אביב באליפות ארץ ישראל שנערכה באצטדיון המכביה בתל אביב במאי 1940 זכה ליכטבלאו במקום הראשון בריצת 100 מטר בתוצאה של 11.3 שניות, לפני קאלב ממכבי תל אביב (11.5 שניות) ואטרמן ממכבי הצפון (11.7 שניות). ליכטבלאו המשיך להתחרות במשך מספר שנים בריצות קצרות ותמונת זינוקו המושלם הייתה תלויה שנים רבות על הקיר במכון וינגייט. עם פרישתו שימש שנים רבות כשופט באתלטיקה קלה. עבד בחברת החשמל כמנהל מחלקת הדלק עד לפטירתו בגיל 68 ממחלת לב, השאיר אחריו אישה, פרידה ליכטבלאו, ספורטאית מצטיינת ואלופת ישראל במשך שנים רבות בזריקת דיסקוס, ובת אביבה ליכטבלאו-בלס אתלטית ושחקנית כדורסל מצטיינת בנבחרת ישראל ובמכבי תל אביב ליכטבלאו נפטר ב-1978, בגיל 68. תוצאות התחרויות, דבר, 3 בפברואר 1936 בהתאגדות "הפועל" - מחנה לאתלטיקה קלה, דבר, 20 באפריל 1937 דוד ליכטבלאו וב"ל, דבר, 1 ביולי 1938 ספורטאי-עבר ליוו למנוחות את ליכטבלאו ז"ל, מעריב, 24 בדצמבר 1978 שלושה שיאים ארציים חדשים בתחרויות הרבנאות לאתלטיקה קלה, הַבֹּקֶר, 13 במאי 1940 התוצאות המפורטות של תחרויות הרבנאות, הַבֹּקֶר, 13 במאי 1940 רבנאות ארץ ישראל באתלטיקה קלה, המשקיף, 12 במאי 1940 דוד ליכטבלאו באתר חברה קדישא ת"א–יפו.
גאורגי קוסטדינוב

גאורגי קוסטדינוב (בבולגרית: Георги Костадинов; נולד ב-7 בספטמבר 1990) הוא כדורגלן בולגרי המשחק באפואל ניקוסיה ובנבחרת בולגריה. קוסטדינוב התחיל את הקריירה שלו בנפטקס בורגס בה שיחק עונה אחת. בשנת 2009 חתם בצ'רנומורץ פורומי. ב-16 בינואר 2012 קוסטדינוב חתם בלודוגורץ ראזגרד. ב-18 במרץ 2012 קוסטדינוב ערך את הופעת הבכורה שלו בלודוגורץ בניצחון 0–5 נגד סבטקיטסה טרגובישטה בו גם הבקיע את שער הבכורה שלו במועדון. בסיום העונה קוסטדינוב זכה עם לודוגורץ באליפות שהיו גם הגביעים הראשונים בקריירה שלו. ב-19 באוגוסט 2013 קוסטדינוב חתם לשנתיים בברואה סטארה זגורה. בעונתו הראשונה בברואה שיחק רק 19 משחקים, אבל כבש 6 שערים. עונה לאחר מכן הפך לשחקן הרכב בקבוצה וסיים את העונה עם 30 משחקי ליגה אבל כבש רק שני שערים. ברואה סיימה עם העונה במקום השני, הישג שיא ב-28 שנים. ב-3 ביולי 2015 חתם לשנתיים בלבסקי סופיה. ב-18 ביולי 2015 ערך את הופעת הבכורה שלו בלבסקי בתיקו 1-1 נגד בוטב פלובדיב. ב-20 ביוני 2017 עזב לראשונה את בולגריה וחתם לשנתיים במכבי חיפה מליגת העל. ב-30 ביולי 2017 ערך את הופעת הבכורה שלו במועדון בניצחון 1–4 על בני סכנין במסגרת שלב הבתים של גביע הטוטו. את הופעתו הראשונה בליגת העל ערך ב-21 באוגוסט בהפסד 0–2 לבני יהודה, ואת שער הבכורה כבש בניצחון 2–4 על הפועל רעננה. ב-1 ביולי 2018 נמכר קוסטדינוב לקבוצת ארסנל טולה, המשחקת בליגת העל הרוסית, תמורת 200 אלף יורו. ב-7 באוקטובר 2016 קוסטדינוב ערך את הופעת הבכורה שלו בנבחרת בולגריה בהפסד 1–4 לצרפת במסגרת מוקדמות מונדיאל 2018. ב-9 ביוני 2017 קוסטדינוב הבקיע את שער הבכורה שלו במדי הנבחרת בהפסד 1–2 לבלארוס. בצמד המשחקים נגד שוודיה והולנד שנערכו בתחילת בספטמבר 2017 כחלק ממוקדמות מונדיאל 2018, קוסטדינוב הבקיע שני שערים בשני המשחקים בהתאמה. במרץ 2021 הפך קוסטדינוב לקפטן נבחרת בולגריה, במסגרת מוקדמות מונדיאל 2022. לודוגורץ ראזגרד ליגת העל הבולגרית: 2011/2012, 2012/2013 הגביע הבולגרי: 2011/2012 הסופר קאפ הבולגרי: 2012 מדיה וקבצים בנושא גאורגי קוסטדינוב בוויקישיתוף גאורגי קוסטדינוב, באתר Transfermarkt גאורגי קוסטדינוב, באתר Soccerway גאורגי קוסטדינוב, באתר National Football Teams גאורגי קוסטדינוב, באתר FootballDatabase.eu מוטי פשכצקי, ‏יש רכש: גיאורגי קוסטדינוב חתם לשנתיים במכבי חיפה, באתר ערוץ הספורט, 20 ביוני 2017 מערכת אתר ערוץ הספורט, ‏רשמי: חיפה מכרה את קוסטדינוב לארסנל טולה, באתר ערוץ הספורט, 1 ביולי 2018
מפרשן לבן

מפרשן לבן (שם מדעי: Kajikia albida) הוא מין של דג גדול ממשפחת המפרשניים החי ברחבי האוקיינוס האטלנטי. דג זה מצוי בסכנת הכחדה עקב דיג יתר. זהו מפרשן גדול שאורכו יכול להגיע לאורך 2.8 מטר ולמשקל של מעל 82 ק"ג. הוא בעל גוף לבן וסנפיר גב רעמתי הפרוש למעלה כמו מפרש, אך החלק שמתחת לסנפיר הגב צבוע בירוק-זהוב מפוספס בלבן, בדומה לקרובו - מפרשן מפוספס. המפרשן בעל גוף מוארך, עיניים גדולות, לסת עליונה ארוכה בצבע שחור וסנפירים בעלי מבנה המותאם להאצה והזנב גדול. הוא מזכיר במראו את המין קלען עגלגל (Tetrapturus georgii) אך גדול יותר ויש הבדל במבנה הסנפירים של שני המינים. תוחלת החיים של המפרשן היא סביב 15 שנה. המפרשנים נמצאים בעיקר באוקיינוס עד לעומק 100 מ' אך לעיתים צוללים יותר עמוק. הם מצויים בעיקר בימים חמימים. לעיתים הם מגיעים למפרצים או לימים רדודים לזמן קצר. דגים אלה חייבים לנוע כל הזמן בשביל לנשום. זהו טורף גדול הנודד ברחבי האוקיינוס בחיפוש אחרי טרף קטן כמו להקות דגים קטנות, דגים מעופפים, דגי רעמתן כחלחל וטונה קטנים ודיונונים. המפרשן עוקב אחרי טורפים גדולים המוצאים טרף באוקיינוס או שהוא צולל עד לעומק 200 מ' בחיפוש מזון שאינו נגיש מפני השטח. המפרשן מתרבה בימים טרופיים בעיקר סביב חופי אמריקה הטרופיים. הם משריצים במים הרדודים אלפי ביצים וחוזרים לים. המפרשנים הצעירים נאבקים לשרוד מול טורפים רבים, בעיקר על ידי צלילה לעומק והם גדלים במהירות גבוהה. מדיה וקבצים בנושא מפרשן לבן בוויקישיתוף מפרשן לבן, באתר ITIS (באנגלית) מפרשן לבן, באתר NCBI (באנגלית) מפרשן לבן, בבסיס הנתונים ARKive (באנגלית) מפרשן לבן, באתר FishBase (באנגלית) מפרשן לבן, באתר GBIF (באנגלית) מפרשן לבן באתר הרשימה האדומה של IUCN
מקאירה

מקאירה (שם מדעי: Makaira), הוא סוג של דג גדול ממשפחת המפרשניים המהווים את הכבדים ביותר מדגי סדרת הדקראים הגדולה. הגדולה ביותר היא מקאירה כחולה שאורכה מעל 5 מטרים ומשקלה עד 830 ק"ג. היא בעלת לסת ארוכה והתאמה לחיי ברחבי האוקיינוס הפתוח. היא שוחה באוקיינוס האטלנטי ומחפשת דגים קטנים יותר או דיונונים. בעבר הייתה המקאירה הכחולה המין היחיד בסוגה. אך כמה מדענים החליטו לשייך לסוג עוד מין מקאירה החיה באוקיינוס ההודי והשקט - מקאירה הודו-פסיפית. מקאירה כחולה (Makaira nigricans) מקאירה הודו-פסיפית (Makaira mazara) המין מפרשן שחור גם היה שייך לסוג עד שעבר לסוג ומין יחיד Istiompax . מדיה וקבצים בנושא מקאירה בוויקישיתוף מקאירה, באתר ITIS (באנגלית) מקאירה, באתר NCBI (באנגלית) מקאירה, באתר Animal Diversity Web (באנגלית) מקאירה, באתר GBIF (באנגלית) מקאירה, באתר אנציקלופדיה בריטניקה (באנגלית)
מפרשן רצעני

מפרשן רצעני (שם מדעי: Kajikia), הוא סוג של דגי גרם גדולים ממשפחת המפרשניים המצויים באוקיינוסים הפתוחים השונים. בבני סוג זה 2 מינים. בעבר הם היו כלולים יחד עם המין מקאירה כחולה בסוג מקאירה (Makaira). בני הקבוצה הם דגי ים מובהקים עם סנפירים ארוכים דמויי-משוט, לסת ארוכה צבועה בשחור וקשקשים ירוקים-זהובים מפוספסים בלבן על הגב. מעל הגב ישנו מפרש גבוה בצבע סגול העוזר לדגים להאיץ לעבר טרפם. מדיה וקבצים בנושא מפרשן רצעני בוויקישיתוף מפרשן רצעני, באתר ITIS (באנגלית) מפרשן רצעני, באתר NCBI (באנגלית) מפרשן רצעני, באתר GBIF (באנגלית)
מפרשן אטלנטי

מפרשן אטלנטי (שם מדעי: Istiophorus albicans) הוא מין של מפרשן החי בעיקר ברחבי אוקיינוס האטלנטי וגם בים הקריבי אך לא בצפון או בדרום-מרכז האוקיינוס האטלנטי. הוא מצוי עד לעומק 200 מטר מתחת פני הים. הוא דומה מאוד למפרשן הכלל ימי. אורכו של המפרשן האטלנטי עד 3.15 מטר ומשקלו מגיע ל-58.1 ק"ג. הוא בעל מפרש גבוה בצבע סגול ובעל גוף כחול וצהוב עם סנפירים כהים ולסת ארוכה דמוית-סיף העוזרת לו לשפד את טרפו. המפרשן יכול להאיץ קדימה על ידי סנפיריו הרחבים וע"י זנבו הנוקשה. מתחת לגופו שני סנפירים ירוקים-כהים דמויי נוצה. דג זה הוא מהמהירים שביצורי הים המודרניים. בשנות ה-20 הוערך שביכולתו לנוע במהירות של 111 קמ"ש, אך הערכות מודרניות הן של 37-55 קמ"ש. מהירות זו עוזרת ללהקת מפרשנים לרכז את טרפה קרוב לפני המים ולצוד בפעולת צוות. זהו דג טורף הניזון מדגים קטנים יותר, בעיקר סרדינים, מקרל ואנשובי אך גם מסרטנים שונים וסילוניות. מדיה וקבצים בנושא מפרשן אטלנטי בוויקישיתוף מפרשן אטלנטי, באתר ITIS (באנגלית) מפרשן אטלנטי, באתר NCBI (באנגלית) מפרשן אטלנטי, באתר Animal Diversity Web (באנגלית) מפרשן אטלנטי, בבסיס הנתונים ARKive (באנגלית) מפרשן אטלנטי, באתר האנציקלופדיה של החיים (באנגלית) מפרשן אטלנטי, באתר FishBase (באנגלית) מפרשן אטלנטי, באתר GBIF (באנגלית)
קלען

קַלְעַן (שם מדעי: Tetrapturus) הוא סוג של דגי גרם גדולי ממשפחת המפרשניים שבסדרת הדקראים. בסוג זה 4 מינים. אלו דגים בינוניים הנחשבים לקטנים שבמשפחתם אך עדיין יכולים להגיע לאורך 2.5 מ'. הם בעלי לסת ארוכה וסנפירים קצרים והם נודדים ברחבי האוקיינוסים הטרופיים והסובטרופיים בחיפוש אחרי מזון. הם טורפים דגים קטנים המתקהלים יחדיו כמו דגי סרדין או מקרל. זנבם הישר עוזר להאיץ בעוצמה ולתפוס את הטרף. הם מצויים עד לעומק 200 מ'. קלען קצר-מקור (Tetrapturus angustirostris) קלען החץ (Tetrapturus belone) קלען עגלגל (Tetrapturus georgii) קלען ארך-מקור (Tetrapturus pfluegeri) מדיה וקבצים בנושא קלען בוויקישיתוף קלען, באתר ITIS (באנגלית) קלען, באתר NCBI (באנגלית) קלען, באתר GBIF (באנגלית)
קלען קצר-מקור

קלען קצר-מקור (שם מדעי: Tetrapturus angustirostris) הוא מין דג ימי ממשפחת המפרשניים המצוי ברחבי האוקיינוס השקט, האוקיינוס ההודי ולעיתים נמצא גם באוקיינוס האטלנטי. מין זה מצוי בקרבה יחסית לחופי היבשות. הקלעו בעל לסת קצרה יחסית וגוף כחול בהיר מלמעלה ולבן מלמטה. הוא יכול להגיע לאורך 230 ס"מ אך רוב הפרטים לא עולים על אורך 190 ס"מ. משקלו המקסימלי הוא 52 ק"ג. דג זה נחשב לדג משחק (אנ') נפוץ גם אם הוא לא נאכל. הקלען מחפש מזון ברחבי הימים וניזון בעיקר מדגים המתקהלים יחדיו כמו סרדינים. זנבו הישר עוזר לו להאיץ לעבר טרפו. דג זה לא מפסיק לשחות אף פעם. מדיה וקבצים בנושא קלען קצר-מקור בוויקישיתוף קלען קצר-מקור, באתר ITIS (באנגלית) קלען קצר-מקור, באתר NCBI (באנגלית) קלען קצר-מקור, באתר FishBase (באנגלית) קלען קצר-מקור, באתר GBIF (באנגלית) קלען קצר-מקור באתר הרשימה האדומה של IUCN
ג'ובאני בולדיני

ג'ובאני בולדיני (באיטלקית: Giovanni Boldini; ‏31 בדצמבר 1842 – 11 ביולי 1931) היה צייר דיוקנאות תקופה איטלקי, שחי ועבד בפריז לאורך רוב שנות הקריירה שלו. לפי מאמר משנת 1933 בטיים מגזין, נודע כ"אמן הצליפה" על שום סגנון הציור הסוחף שלו. בולדיני נולד בפרארה, בן לצייר של נושאי דת, ובשנת 1862 יצא לפירנצה לשש שנים לחקור ציור ולצייר. לעיתים רחוקות השתתף בשיעורי האקדמיה לאמנויות, אבל בפירנצה פגש ציירים ריאליסטיים אחרים, שנודעו כ"Macchiaioli" והיו מבשרי האימפרסיוניזם. השפעתם ניכרת בציורי הנופים שלו, המצביעים על תגובתו הספונטנית לטבע, אם כי ציורי הדיוקן שלו הם שהביאו לו תהילה. בולדיני עבר ללונדון, שם נחל הצלחה כצייר דיוקנאות. הוא צייר דיוקנאות של אנשי החברה הגבוהה, בהם ליידי הולנד והדוכסית מווסטמינסטר. בין השאר צייר בולדיני את דיוקן ג'וזפה ורדי ואת דיוקנה של השחקנית שרה ברנאר. משנת 1872 חי בפריז, שם התיידד עם אדגר דגה. הוא היה לצייר הדיוקנאות הפופולרי ביותר בפריז בשלהי המאה ה-19, בעל סגנון ציור תוסס ומלא חיים, שניכרת בו השפעה מסוימת של מקיאוולי ואזכור נלהב לעבודתם של ציירים צעירים יותר, כמו ג'ון סינגר סרג'נט ופול סזאר הלו. הוא מונה למפקח על האגף האיטלקי של התערוכה העולמית של פריז בשנת 1889, ועל מינויו זה קיבל את אות לגיון הכבוד. בשנת 1897 הציג תערוכת יחיד בניו יורק. הוא השתתף בביאנלה של ונציה בשנים 1895, 1903, 1905 ו-1912. ג'ובאני בולדיני מת בפריז ב-11 ביולי 1931. ג'ובאני בולדיני הוא דמות בבלט "פרנקה פלוריו, מלכת פאלרמו", שכתב המלחין האיטלקי לורנצו פררו בשנת 2007. הבלט מביא את סיפורה של ודנה פרנקה, אצילה סיציליאנית מפורסמת, שיופייה יוצא הדופן נתן השראה לו ולעוד ציירים, מוזיקאים, משוררים וקיסרים בשנות הבל אפוק. תמונת דיוקן של המוזה הקודמת של בולדיני, מרת' דה פלוריאן, שחקנית וקורטיזנה צרפתייה, התגלתה בדירה פריזאית בסוף 2010, נסתרת מעין כל במקום שהיה נעול וחתום במשך 70 שנה. התמונה מעולם לא נרשמה, הוצגה או התפרסמה, והדירה הייתה שייכת לנכדתה של דה פלוריאן, שעברה לגור בדרום צרפת עם פרוץ מלחמת העולם השנייה ומעולם לא חזרה. פתק ובו דברי אהבה ואזכור ביוגרפי לתמונה שצוירה בשנת 1888, כשהשחקנית הייתה בת 24, נתנו גושפנקא לאמיתות הציור ולזהות הצייר. דיוקן באורך מלא של הגבירה באותה שמלה ובאותם אביזרים, אך פחות פרובוקטיבית, תלויה במוזיאון לאמנות של ניו אורלינס. גילוי התמונה בדירה, שעמדה ריקה מאדם במשך 70 שנה, מהווה את הרקע לרומן של מישל גאבל משנת 2014, "דירה בפריז" וכן לרומן "שעות הקטיפה" של אליסון ריצ'מן משנת 2016. "שעות הקטיפה", אליסון ריצ'מן מדיה וקבצים בנושא ג'ובאני בולדיני בוויקישיתוף ג'ובאני בולדיני, באתר "Find a Grave" (באנגלית) "טיים" מגזין, "אמנות: אמן הצליפה" 3 באפריל 1933 אנג'לו גוברנאטיס, "Dizionario degli Artisti Italiani Vivent: ציור, פיסול ואדריכלות", מו"ל Tipe dei Successori Le Monnier 1889 האינדיפנדנט, בריטניה: ג'ון הול, "התגלו: מראות חדשים ומוזרים בדירה צרפתית נשכחת" 16 במאי 2013 Henry Samuel, ‏Parisian flat containing €2.1 million painting lay untouched for 70 years, The Telegraph, 4 October 2010
לודוביקו, דוכס סבויה

לודוביקו, דוכס סבויה (באיטלקית: Ludovico di Savoia; ‏24 בפברואר 1413 – 29 בינואר 1465), היה דוכס סבויה בין השנים 1440–1465. לודוביקו נולד ב-24 בפברואר 1413 בז'נבה, לאמדאו השמיני, דוכס סבויה ולמארי מבורגונדי, דוכסית סבויה, בתם של פיליפ השני, דוכס בורגונדיה ומרגריט השלישית, רוזנת פלנדריה. בצעירותו קיבל לודוביקו את התואר נסיך פיימונטה, והיה הראשון שהחזיק בתואר הזה. ב-1 בנובמבר 1433 התחתן לודוביקו עם אן מקפריסין, בתם של יאנוס, מלך קפריסין ושארלוט דה בורבון-לה מארקה, ובני הזוג התגוררו בטירת אלאמאן בשווייץ, וכרוזן וו ניסה לודוביקו לכבוש את דוכסות מילאנו. בשנת 1439 נבחר אביו אמדאו על ידי ועידת בזל לאנטי-אפיפיור בשם פליקס החמישי לאאוגניוס הרביעי, ובעקבות כך מסר לו אביו את דוכסות סבויה. בשנת 1453 קיבל לודוביקו את תכריכי טורינו ממרגריט דה שארני, והם נשארו בידי בית סבויה עד לשנת 1983, אז נמסרו לידי הכס הקדוש. ב-29 בינואר 1465 מת לודוביקו בליון, בעת חזרתו מביקור בממלכת צרפת, ובנו אמדאו התשיעי, דוכס סבויה עלה לשלטון במקומו. ב-1 בנובמבר 1433 התחתן לודוביקו עם אן מקפריסין, בתם של יאנוס, מלך קפריסין ושארלוט דה בורבון-לה מארקה, ממנה נולדו לו 19 ילדים: אמדאו התשיעי, דוכס סבויה (1435–1472) לואיג'י, רוזן ז'נבה (1436–1482) מריה מסבויה (1437) ג'ובאנה מסבויה (1437–1440) פיליפו השני, דוכס סבויה (1438–1497) מרגריטה מסבויה, רוזנת סן-פול (1439–1485), התחתנה עם ג'ובאני הרביעי, מרקיז מונטפראט, ולאחריו התחתנה עם פייר השני, רוזן סן-פול פייטרו מסבויה (1440–1458) ג'אנו מסבויה (1440–1491) קרלוטה מסבויה (1441–1483), התחתנה עם לואי האחד עשר, מלך צרפת איימונה מסבויה (1442–1443) ג'אקומו מסבויה (1444–1445) אגנזה מסבויה (1445–1509), התחתנה עם פרנסואה ד'אורליאן, דוכס לונגוויל ג'ובאני לואיג'י מסבויה (1447–1482) מריה מסבויה, רוזנת סן-פול (1448–1475), התחתנה עם לואי דה לוקסמבורג, רוזן סן-פול בונה מסבויה (1449–1503), התחתנה עם גלאצו מריה ספורצה, דוכס מילאנו ג'אקומו מסבויה, רוזן רומונט (1450–1486) אנה מסבויה (1452) פרנצ'סקו מסבויה (1454–1490) ג'ובאנה מסבויה (1455) מדיה וקבצים בנושא לודוביקו, דוכס סבויה בוויקישיתוף
קלען ארך-מקור

קלען ארך-מקור (שם מדעי: Tetrapturus pfluegeri) הוא מין דג ימי ממשפחת המפרשניים המצוי בעיקר סביב האוקיינוס האטלנטי מעל התרמוקלינה בים הפתוח. הוא מצוי בעיקר באזורים הטרופיים. אורכו של הקלען יכול להגיע ל-254 סנטימטרים (8.33 רגל) ומשקלו המרבי יכול לעלות על 58 קילוגרם (128 ליברות). זהו דג בעל גוף שחור-כחלחל מלמעלה וכסוף-חום בצידיו עם בטן לבנה. סנפיר הגב כחול כהה והוא בעל לסת עליונה ארוכה איתה הוא דוקר את טרפו. הקלען מאיץ במהירות לטרף באמצעות זנבו הישר והארוך. טרפו העיקרי הוא דגים מתקהלים שונים כמו סרדינים ואנשובי, שפודניים, טונה, כמה צניניתיים ודיונונים. דג זה נפוץ באוקיינוס ולא נמצא בסכנה אך דגים אותו למאכל. קלען ארך-מקור, באתר ITIS (באנגלית) קלען ארך-מקור, באתר NCBI (באנגלית) קלען ארך-מקור, באתר FishBase (באנגלית) קלען ארך-מקור, באתר GBIF (באנגלית) קלען ארך-מקור באתר הרשימה האדומה של IUCN
קלען עגלגל

קלען עגלגל (שם מדעי: Tetrapturus georgii) הוא מין דג ימי ממשפחת המפרשניים שבסדרת הדקראים. זהו המין הקטן ביותר במשפחתו. אורכו של הקלען מגיע ל-184 ס"מ והמשקל המרבי שלו הגיע ל-21.5 ק"ג. הוא בעל לסת ארוכה, עיניים גדולות וסנפירים ארוכים וישרים עם זנב ארוך וישר העוזר להאיץ קדימה. הקלען מצוי בעיקר במזרח האוקיינוס האטלנטי, באזור הים התיכון מחופי פורטוגל ומדיירה עד לאיים הקנריים ולחופי צפון אפריקה ומערבה עד לסיציליה. בדרך כלל הוא מצוי במרחק מהיבשה. הוא ניזון בעיקר מדגי ים מתקהלים הנפוצים בלהקות וכן מסרטנים ומדיונונים. קלען עגלגל, באתר ITIS (באנגלית) קלען עגלגל, באתר NCBI (באנגלית) קלען עגלגל, באתר FishBase (באנגלית) קלען עגלגל, באתר GBIF (באנגלית) קלען עגלגל באתר הרשימה האדומה של IUCN
ספרטקיאדה

ספרטקיאדה (ברוסית: Спартакиада) היה אירוע ספורט עממי שנערך בברית המועצות ובמדינות הגוש המזרחי בתקופת המלחמה הקרה. מתחילה נועדה הספרטקיאדה (שנקראה על שם ספרטקוס, מנהיג מרד העבדים נגד רומא) להוות תחרות בין מועדוני ספורט פרו-קומוניסטיים בגרמניה. לאחר מכן משנת 1928 נערכו תחרויות בשם זה בברית המועצות ונועדו להוות תחלופה לתנועה האולימפית, שברית המועצות לא נטלה בה חלק, תחילה בשל חרם הוועד האולימפי הבינלאומי ולאחר מכן ביוזמת ברית המועצות עצמה בשל חילוקי דעות אידאולוגיים (ראו - שערוריות ומחלוקות במשחקים האולימפיים). נערכו מספר תחרויות בשם 'ספרטקיאדה': בקרב הכוחות המזוינים של ברית המועצות, תנועות הנוער הצבאיות, ההסתדרויות ובקרב עמי ברית המועצות, שנערכה משנת 1956 ועד להתפרקות ברית המועצות ב-1991. ספרטקיאדה נערכה גם במדינות קומוניסטיות אחרות כדוגמת גרמניה המזרחית, הרפובליקה העממית של פולין, הרפובליקה העממית של בולגריה וצ'כוסלובקיה. מדיה וקבצים בנושא ספרטקיאדה בוויקישיתוף אתר האינטרנט הרשמי של ספרטקיאדה (ברוסית) תולדות הספרטקיאדה באתר spartakiada.org (ברוסית) מדליות ועיטורים, קטלוג באתר smsport (ברוסית)
אמדאו התשיעי, דוכס סבויה

אמדאו התשיעי, דוכס סבויה (באיטלקית: Amedeo IX. di Savoia; ‏1 בפברואר 1435 – 30 במרץ 1472), היה דוכס סבויה בין השנים 1465–1472. אמדאו נולד ב-1 בפברואר 1435 בתונון-לה-בן, ללודוביקו, דוכס סבויה ולאן מקפריסין, בתם של יאנוס, מלך קפריסין ושארלוט דה בורבון-לה מארקה. בשנת 1452 חיתנה אותו אמו בנישואים פוליטיים ליולנד מוולואה, בתם של שארל השביעי, מלך צרפת ומארי מאנז'ו. בשנת 1465 מת אביו לודוביקו, דוכס סבויה, ואמדאו עלה לשלטון במקומו. בשל היותו חולה באפילפסיה, שלטה אשתו בדוכסות, והגדילה בה את ההשפעה הצרפתית. אמדאו הגן על הנזירים הפרנציסקנים ונתן להם בתים, וכן העניק בתים לטיפול בעניים ובחולים. בשנת 1471 עלה אמדאו לרגל לסן-קלוד, וב-30 במרץ 1472 מת אמדאו בוורצ'לי, ובנו פיליברטו הראשון, דוכס סבויה עלה לשלטון במקומו. בשנת 1452 התחתן אמדאו עם יולנד מוולואה, בתם של שארל השביעי, מלך צרפת ומארי מאנז'ו, ממנה נולדו לו 10 ילדים: לואיג'י מסבויה (1453) אנה מסבויה (1455–1480), התחתנה עם פדריקו, מלך נאפולי קרלו, נסיך פיימונטה (1456–1471) מריה מסבויה (1460–1511), התחתנה עם פיליפ, מרקיז האכברג-זאוזנברג לואיזה מסבויה (1461–1503), התחתנה עם איג, נסיך שאלון פיליברטו הראשון, דוכס סבויה (1465–1482) ברנרדו מסבויה (1467) קרלו הראשון, דוכס סבויה (1468–1490) ג'אקומו לואיג'י מסבויה (1470–1485) ג'אן קלאודיו מסבויה (1472) מדיה וקבצים בנושא אמדאו התשיעי, דוכס סבויה בוויקישיתוף